钦定古今图书集成/理学汇编/经籍典/第154卷 > 朱子大全集 > 答刘平甫
## 钦定古今图书集成/理学汇编/经籍典/第154卷 > 朱子大全集 > 答刘平甫

〈昨因听儿辈诵诗偶得此义可以补横渠说之遗谩
录云可于疑义簿上录之〉

一章言后妃志于求贤审官，又知臣下之勤劳，故“采卷耳” ，备酒浆，虽后妃之职，然及其有怀也，则不盈顷筐而弃置之于周行之道矣，言其忧之切至也。

二章、三章，皆臣下勤劳之甚，思欲酌酒以自解之辞。凡言“我” 者，皆臣下自我也。此则述其所忧，又见不得不汲汲于《采卷》耳也。四章，甚言臣下之勤劳也。

又《定之方中》“匪直也人” 云云，言非特人化其德而有塞渊之美，至于物被其功，亦至众多之盛也。

答刘平甫二

《关雎》章句，亦方疑之，当作四章三章章四句，一章章
八句，乃安。但于旧说俱不合，莫可兼存之否？“好逑”“如”
字，乃安。毛公自不作“好”字说。更检《兔罝》“好仇”处，看音
如何，恐不须点破也。苏黄门并《载驰》诗中两章四句，
作一章八句，文意亦似《关雎》末后两章，“琴瑟友之，钟
鼓乐之”作，一章八句，依故训说，亦得。